**Ploaie...simțăminte de potaie**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și plouă, plouă, plouă, plouă,

Mărunt și des, degrabă vouă

Vi se deschid umbrele triste

De timp pierdut printre reviste.

Sub streșini, sufletele voastre

Nu mai privesc cu jind spre astre,

Nori cenușii le stau în cale

Și fiecare se prăvale…

La geam privirile se-ndreaptă,

Ploaia măruntă vă deșteaptă

Din mahmureala de minciună...

Nici un cuvânt n-o să se spună!

Doar ploaia vă mai spală gânduri,

Tot ea așterne rânduri, rânduri

De adevăruri pe hârtie…

Ați fost morți-vii, acum o ploaie

Trezește-n voi tristeți-pâraie;

Simțiți ce simte o potaie?